tomron87/hebrew-wikipedia-sentences-corpus huggingface dataset:
במקביל, סגל הסרט והספינה מתארגן להציל את אן, ושולח צוות חיפוש אחריה במטרה להציל אותה מידי גורילת הענק המאיימת.
הצוות נתקל בקשיים רבים בדרכו, ושלושה אנשים בלבד מתוכו מצליחים לשרוד - קרל דנהאם, ג'ק דריסקול וג'ימי (המלח הכי צעיר בצוות).
מטרתו היחידה של ג'ק היא להציל את אן, בעוד שקרל חושב על ההזדמנות להרוויח מהפרשה כסף ולכסות את הפסדיו הכלכליים שנוצרו עקב סרטיו חסרי ההצלחה.
הוא זומם ללכוד את הגורילה במטרה להציג אותה לקהל הרחב תמורת תשלום.
ג'ק מצליח לחלץ את אן מידי קונג ויצורי הפרא של האי ומתפתח ביניהם רומן, אולם קונג לא מוכן לוותר על אן בה התאהב והוא ממהר למצוא אותה, כדי להשיבהּ לעצמו.
כאשר הוא מגיע אל חופי האי, מחכה לו שם צוות הספינה במטרה ללכוד אותו ואחרי מאבק קשה חברי הצוות מצליחים להרדים אותו.
לאחר הרדמתו חוזר צוות הספינה לכיוון ניו יורק, כשבידם קונג.
בניו יורק, הם כובלים את קונג באזיקי פלדה עבים בקרנגי-הול שבברודוויי.
שם הם מציגים אותו לראווה לתושבי העיר תמורת תשלום.
קונג יוצר התלהבות רבה בקרב האנשים, והבזקי המצלמות המתעדות את נוכחות היצור המלהיב גורמים לו לצאת מדעתו.
הוא מתפרע ומצליח להשתחרר מהאזיקים, פורץ מהאולם ומתחיל להשתולל ברחבי ניו יורק.
לאחר שקונג מוצא את אן דארו ומבטיהם נפגשים, קונג מתרכך ונרגע.
השלווה הקצרה נקטעת כאשר הצבא, שהוזעק בינתיים לעיר, מתחיל לירות על קונג בתותחים ומקלעים.
קונג בורח מהם בעוד אן בידו ומטפס על גגות הבניינים כדי לצאת מטווח האש.
בסופו של דבר, קונג מטפס עם אן על בניין האמפייר סטייט, שם הוא מותקף על ידי מטוסי קרב דו-כנפיים.
זוהי הסצנה המפורסמת ביותר בסרט והיא נחשבת לאחת מהסצנות הקלאסיות ביותר בהיסטוריה של הקולנוע.
בסצנה, קונג נאבק במטוסים בכל כוחו ואף מצליח לרסק כמה מהם - אך למרות מאמצו הרב, בסופו של דבר המטוסים גוברים עליו ויורים בו למוות.
"זו היפה שהרגה את החיה", מסכם קרל דנהאם בסוף הסרט.
קינג אייר (King Air; מאנגלית: מלך האוויר) הוא שם למשפחת מטוסים לשימוש אזרחי בעלי שני מנועי טורבו-פרופ, המיוצרים על ידי חברת ביצ'קראפט (כיום חטיבת ביצ'קראפט של חברת ריית'יאון).
הקינג אייר מיוצר ברציפות החל מ-1964. זוהי תקופת הייצור הארוכה ביותר של מטוס טורבו-פרופ אזרחי כלשהו.
נכון ל-2006, כוללת משפחת הקינג אייר שלושה דגמים: C90GT – הקטן בעל זנב רגיל; B200 – הבינוני בעל זנב T, וה-350 הגדול בעל זנב T.
היסטורית, משפחת הקינג אייר כללה מספר דגמים המתחלקים לארבע משפחות, סדרת דגם 90, סדרת דגם 100, סדרת דגם 200 וסדרת דגם 300. בנוסף, שתי סדרות מטוסים אחרות, הביצ'קראפט דגם 99 והביצ'קראפט 1900, נגזרו ממשפחת הקינג אייר.
למעלה מ-6,000 מטוסים ממשפחת קינג אייר יוצרו עד כה.
נכון ל-2006, נע מחירו של מטוס ממשפחת הקינג אייר בין 3 ל-7 מיליון דולר אמריקני, בתלות בדגם ובתוספים.
דגמים של הקינג אייר נמצאים בשימוש אזרחי וצבאי ב-94 מדינות.
בתאריך שלישי לספטמבר 2022 המריא קורי פטרסון בקינג אייר C90 נושא רישום N342ER משדה Tupelo Regional Airport במדינת מיסיסיפי, ארצות הברית ללא רשות ואיים להתרסק על סניף וולמארט בעיר.
חיל האוויר הישראלי מפעיל את מטוסי הסופר קינג אייר B200 מאז 1984. דגמים מודרניים יותר של המטוס נקלטו במשך השנים.
המטוסים, המכונים "צופית" ו"קוקיה" בהתאם לתצורתם, משמשים למגוון משימות סיור ואיסוף מודיעין.
דגם הקוקיה הוא מטוס צבאי ברחבי העולם למטרת איסוף מודיעין ונקרא: Beechcraft RC-12D.
מטוס הקוקיה היווה את האב-טיפוס למטוס המנהלים – צופית Beechcraft KingAir B200, ולכן הדמיון הרב בין מטוסי ה"צופית" וה"קוקיה".
הנעה: 2 מנועי טורבו-פרופ מדגם פראט אנד ויטני קנדה PT6A-42, בעלי 635 kW כל-אחד
קינג פייסל בייבס (King Faisal Babes) היא קבוצת כדורגל מהעיר קומאסי שבגאנה.
קינג פייסל בייבס היא מקבוצות הכדורגל הוותיקות בגאנה ולאורך שנים הייתה קבוצת מרכז טבלה עם נטייה לחלק העליון.
יריבתה הגדולה ביותר של הקבוצה היא אסאנטה קוטוקו, היריבה העירונית בעיר קומאסי.
בעקבות התוצאות של עונת 2010/2011 הקבוצה ירדה לליגה השנייה.
אבובקרי יעוזה עלה ממועדון הילדים לקבוצה הבוגרת ושיחק בה עד לשנת 2005.
בעונת 2006 חזרה הקבוצה לגביע הקונפדרציה האפריקאי, אז הפסידה כבר בסיבוב הראשון לקבוצת AS במקו ממאלי.
חצי גמר גביע הקונפדרציה האפריקאי
קרטיס אוזלי הידוע בשם הבמה קינג קרטיס (King Curtis) היה נגן סקסופון (טנור, אלט וסופרן) ומוביל הרכב בתחומי הרית'ם אנד בלוז, רוקנרול, מוזיקת נשמה ופאנק (Funk).
הוא שימש גם כמעבד ומפיק מוזיקלי.
עם האמנים עמם עבד נמנים נט קינג קול, באדי הולי, בובי דארין, ניל סדקה, סם קוק, סולומון בורק, נינה סימון, וילסון פיקט, אריק קלפטון וארית'ה פרנקלין.
בשנת 2000 נבחר להיכל התהילה של הרוקנרול.
קרטיס, שנולד בפורט וורת', טקסס, החל לנגן בראשית שנות ה-50 בהרכבו של ליונל המפטון.
בשנת 1952 עבר לניו יורק והחל לעבוד כנגן אולפן.
הוא ניגן עם מגוון אמנים ובמגוון סגנונות מג'אז עם הפסנתרן וינטון קלי ועד רוקנרול עם באדי הולי.
ההקלטה הידועה ביותר והמזוהה ביותר משנים אלה היא הריף הקצבי הסוחף בביצועו בשירה של להקת ה-Coasters מ-1958 "יאקידי יאק".
בשנת 1965 החל לעבוד עם ג'רי וקסלר בחברת אטלנטיק רקורדס בתחומי העיבוד וההפקה.
באותה שנה גיבש את ההרכב הקבוע שליווה (החל מ-1967) את ארית'ה פרנקלין שנקרא "The Kingpins" והוביל אותו.
The Kingpins נבחרו לחמם את הקהל לפני הופעת הביטלס באצטדיון שיי ב-1965 וליוו גם את להקת השירלס (The Shirelles).
משנים אלה בולט במיוחד ליווי וסולו הסקסופון שלו בשיר "Respect" של פרנקלין.
הסינגל "Games People Play" בביצועו זכה בפרס גראמי להופעת הרית'ם אנד בלוז המוקלטת הטובה ביותר לשנת 1970.
קרטיס נרצח בפתח ביתו בדקירת סכין לאחר שהעיר לנרקומנים שסחרו בסמים בפתח ביתו במנהטן.
בהלווייתו, שנוהלה על ידי הכומר ג'סי ג'קסון ביצעה ארית'ה פרנקלין את השיר "Never Grow Old" וסטיבי וונדר שר את "Abraham, Martin and John" (שיר המנציח את הנרצחים אברהם לינקולן, מרטין לותר קינג וג'ון פיצג'רלד קנדי) והוסיף - ועתה גם קינג קרטיס.
קִינְג קְמפּ גִ'ילֵט היה איש עסקים וממציא אמריקני.
נודע בעיקר בשל המצאת סכין הגילוח.
קינג קמפ ג'ילט היה צאצא למשפחת הוגנוטים צרפתית, אשר מצאה מקלט באנגליה בסוף המאה ה-16. בדורות הבאים, כמה עשורים לאחר מכן, עשו דרכם בנים לאותה משפחה לצפון אמריקה.
קינג קמפ ג'ילט, שנולד בפּוֹן דוּ לַאק (Pond du Lac) וויסקונסין, גדל בשיקגו.
בשנת 1890 הוא נישא לאלנטה ('לנטי') אלה גיינס (Gaines, 1951-1868), ובשנה הבאה נולד בנם היחיד.
קינג קמפ ג'ילט עבד בשנות התשעים של המאה ה-19 כאיש מכירות עבור החברה שפיתחה את הפקק לבקבוקים (פקק העשוי עיגול מתכת בצורת כתר ובחלקו הפנימי אטם משעם.
בראותו כיצד הפקק מושלך לאשפה עם היפתח הבקבוק, עלה בדעתו לפתח להב לגילוח פשוט וזול, שאף הוא יושלך לאחר השימוש.
הדרך הנפוצה לגילוח עד לסוף המאה ה-19 הייתה באמצעות תער, וזה נזקק להשחזה תכופה, ובנוסף, לא היה בטיחותי ביותר.
כלי גילוח בעלי להבים בטיחותיים פותחו בשלבים מוקדמים יותר של המחצית השנייה של המאה ה-19, אך לא זכו לתפוצה המונית.
קשיים טכניים שונים ביישום הרעיון של ג'ילט, שכלל גם מכשיר בלתי מתכלה להחזקת הלהב, עכבו בכמה שנים את הפצתו ההמונית של סכין הגילוח, וזו החלה רק בעשור שאחר כך, בשנים הראשונות של המאה העשרים.
הקשיים נבעו מן הכורח לעבד ולהשחיז ברמה גבוהה פלדה זולה ודקה, כדי לשמור על מחיר שווה לכל נפש, מצד אחד, וכדי שהמוצר יהיה איכותי, מצד שני.
בין הנלהבים שבמשתמשים היו סוכני מכירות סכיני הגילוח עצמם, שמוצרם התאים להפליא לעיסוקם, אשר כלל נסיעות רבות בד בבד עם הקפדה על הופעתם.
המכירות גברו עוד בעת מלחמת העולם הראשונה, ומפעלי ג'ילט אף סיפקו באותה מלחמה כלי גילוח לחיילי צבא ארצות הברית בחוזה ממשלתי.
ג'ילט דגל בסוציאליזם אוטופי, ובשנת 1894 פרסם ספר בשם "The Human Drift" ("הסחיפה האנושית") ובו תוכנית להקמת עיר ענק, בה יישבו כל תושבי ארצות הברית, ושמקור האנרגיה שלה יהיו מפלי ניאגרה.
כן קרא להכפפת כל התעשייה לבעלותו של תאגיד יחיד, שהשליטה בו תהיה בבעלות הציבור.
בספר מאוחר יותר, משנת 1910,
בשם "World Corporation" ("תאגיד עולמי") היתווה תוכנית להקמת תאגיד כאמור.
כן פנה לתיאודור רוזוולט בהצעה, שנדחתה, שישמש כנשיא התאגיד.
ב-1924 ג'ילט כתב, יחד עם אפטון סינקלר, את ספרו האחרון, "People's Corporation" ("תאגיד העם").
ג'ילט הלך לעולמו בלוס אנג'לס בשנת 1932.
בעבר הייתה ידועה גם בשמות Citharischius crawshayi ו-Citharischius crawshagi) היא מין של טרנטולה ממזרח אפריקה.
זהו המין היחיד בסוג Pelinobius.
הקינג בבון הבוגר הוא בעל מוטת רגליים המגיעה עד ל-20 ס"מ.
צבעה של הטרנטולה הוא לרוב חום חלודה או כתום.
מין זה חי במחילות, ורגליו האחוריות עבות ומשמשות לחפירה.
מין זה פופולרי בקרב מגדלים, אך עקב אופיו האגרסיבי הוא אינו מומלץ למגדלים מתחילים.
ארסה של הטרנטולה חזק מאוד, אם כי אינו קטלני לבני אדם.
נשיכת פרט צעיר (עד 1 ס"מ) גורמת לכאב חד והזיות.
אזור הנשיכה מגרד במשך 5 ימים נוספים.
הקינג בבון הוא שוכן מחילות.
העכביש טווה רשת קורים סביב המחילה על מנת לאתר תנועה.
עכבישים אלו צדים בעלי חיים קטנים כגון חיפושיות, מקקים ועכבישים אחרים, אם כי הם מסוגלים להרוג גם עכברים, לטאות, נחשים וציפורים.
ככל טרנטולות העולם הישן אין לקינג בבון שערות צורבות, והם אגרסיביים ביותר.
כשהם חשים מותקפים הם מתרוממים על רגליהם האחוריות ומכים פעם אחר פעם בעזרת פלג גופם הקדמי.
טורפיו הטבעיים של הקינג בבון הם ציפורים, קופי בבון ויונקים נוספים.
הקינג בבון חיים באזורי שיחים או עשב גבוה, שם הם חופרים את מחילותיהם.
ניתן למצוא את הקינג בבון ברוב מזרח אפריקה, ובעיקר בקניה וטנזניה.
ניתן לגדל קינג בבון בטרריום מותאם ומאוורר היטב.
יש לספק להם מצע עמוק (לפחות 25 ס"מ).
אבקועים ניתן לשמור במכלים קטנים (כמו קופסאות של סרט צילום).
עכבישים גדולים יותר ניתן לשמור במכלי פלסטיק לאחסון מזון.
קינג קונג הוא סרט הרפתקאות אפי משנת 2005 בבימויו, הפקתו ועל פי תסריט של פיטר ג'קסון ובכיכובם של נעמי ווטס, ג'ק בלאק, אדריאן ברודי ואנדי סירקיס המשחק את דמותו של קינג קונג באמצעות לכידת תנועה.
הסרט הוא גרסה מחודשת לסרט בעל שם זהה משנת 1933.
תקציב הסרט האמיר ל-207 מיליון דולר לעומת 150 מיליון הדולר שהוקצבו לכך בתחילה והוא נחשב לאחד מהסרטים היקרים ביותר בתולדות הקולנוע.
הסרט יצא לאקרנים ב-14 בדצמבר 2005 ובסוף השבוע הראשון להקרנתו הכניס למעלה מחמישים מיליון דולר.
הסרט הפך בהמשך להצלחה מסחרית משגרף כחצי מיליארד דולרים והפך לסרט הרביעי המכניס ביותר בתולדות אולפני יוניברסל.
הסרט הכניס מאה מיליון דולר נוספים ממכירות ה-DVD וזכה בעיקר לביקורות חיוביות והוכנס לרשימת עשרת הסרטים הטובים ביותר לשנת 2005, אף שאורך הסרט (3 שעות ו-7 דקות) נקטל על ידי המבקרים.
הסרט זכה בשלושה פרסי אוסקר על עריכת הסאונד הטובה ביותר, ערבול הסאונד הטוב ביותר והאפקטים הוויזואליים הטובים ביותר.
עלילת הסרט מתרחשת בשנים 1932–1933 במהלך השפל הגדול.
קארל דנהאם, יוצר סרטים שאפתן שמנצל את צוותו ושוכר צוות אונייה על מנת לצאת למצוא את אי הגולגולות המסתורי.
במסעם של הצוות הם מגיעים לאי המסתורי ובו שבטים פראיים אשר לוכדים את השחקנית אן מהאונייה ומביאים אותה מנחה למפלצת פראית עצומה - קינג קונג, גורילת ענק אשר מפתחת כלפיה רגשות ומחליטה לשמור אתה קרוב אליה.
הצוות שולח משלחת מציאה שמתמודדת עם יצורי האי לרבות דינוזאורים קטלניים (חלקם מומצאים כמו ה"פררוקוטוס" דמוי-הטריצרטופס, ה"וונטוזאורוס" דמוי-הרפטור וה"וסטטוזאורוס רקס" הדומה לטירנוזאורוס) וכן עכבישים וחרקים ענקיים, תולעים טורפות (דומות לאותויה) ופיראנות ענק.
לבסוף ג'ק, ידידה של אן מוצא אותה ומנסה לחלץ אותה בלילה אך קינג קונג זועם ומנסה לקטוע את חילוצה.
השניים נמלטים אל החוף ושם לאחר מאבק קשה בין הצוות לפרימט הגדול הוא מתמוטט חסר הכרה ומובא לניו יורק כדי להציגו בתיאטרון בפני קהל.
עם זאת קינג קונג משתחרר באמצע הצגה, בורח מהתיאטרון ומתחיל לחטוף שחקניות (בכוונה למצוא את אן) ואז מחולל מהומות בניו יורק בחיפוש אחרי אהובתו.
אן ששומעת על הבלגן מגיעה אליו וקינג קונג נרגע איתה על אגם.
כאשר הצבא יורה בו הוא בורח איתה במעלה בניין אמפייר סטייט ושם נורה בידי מטוסים.
הוא מצליח להרוס כמה מטוסים אך לבסוף נהרג בידי המטוסים היורים עליו ונופל, תוך שאן מסתכלת.
קארל הרואה את גופתו אומר לצלמים: "לא המטוסים הרגו אותו.
זו היפה שהרגה את החיה".
אנדי סירקיס – קינג קונג (בטכנולוגיית לכידת תנועה), גורילה מפלצתית המולכת באי.
בנוסף סירקיס משחק את הטבח הממולח לאמפי.
נעמי ווטס – אן דארו, שחקנית המגיעה לאי ונתפסת בידי קינג קונג אך מתחילה לאהוד אותו.
ג'ק בלאק – קארל דנהאם, יוצר שאפתן המתמרן צוות ספינה להגיע לאי המסתורי והוגה את לכידתו של קינג קונג.
אדריאן ברודי – ג'ק דריסקול, סופר המקורב לקארל ומתלווה בטעות לספינה.
לאחר שאן נחטפת הוא מחלץ אותה מקינג קונג.
תומאס קרצ'מן – קפטן אנגלהורן, הקפטן של הספינה ומפקד הצוות.
קולין הנקס – פרסון, עוזרו האישי הנאמן אך הממורמר של דנהאם.
איוון פארקה – בנג'מין הייס, יורד ים ולוחם מאומן המתלווה לספינה ומשמש כדמות אב עבור ג'ימי.
ג'יימי בל – ג'ימי, ספן בעל עבר לא קל שטופל בידי הייס.
קייל צ'נדלר – ברוס בקסטר, שחקן המובא לשמש כדמות ראשית בסרט ומתברר כפחדן גדול.
ג'ון סאמר – הרב, הצלם של סרטו של דנהאם.
לובו צ'ם – צ'וי, חבר צוות סיני.
קרייג הול – מייק, איש הסאונד של סרטו של דנהאם.
מארק הדלו – הארי, שחקן וודוויל.
ג'ד ברופי – עובד צוות.
הווארד שור – בתפקיד עצמו מנגן על פסנתר בתיאטרון בסוף הסרט (הווארד ידוע כמלחין של הרבה מסרטיו של פיטר ג'קסון).
פיטר ג'קסון – משחק את עצמו בתור אחד מהטייסים המנסים לירות בקונג, אך נהרג בהתרסקות מטוסו.
קינג היא חברת משחקי קז'ואל למדיה החברתית, הגדולה בעולם למשחקים בפייסבוק, נכון להיום.
בחברת קינג המשתמשים יכולים לחבר את חשבון הפייסבוק שלהם למכשירים סלולריים, לטאבלטים או למחשב, ולשחק מכל פלטפורמה בעזרתם של חבריהם לפייסבוק.
המשחק הפופולרי ביותר של חברת המשחקים קינג הוא קנדי קראש סאגה, אשר הושק לראשונה באפריל 2012 - משחק על ממתקים צבעוניים וסוכריות, אשר על המשתמש להתאים בין צבעים ולמלא אחר המשימות.
לאור ההצלחה, חברת קינג אף דרשה ממתחרים להימנע משימוש במילה "ממתק".
משחקים נוספים של החברה הם: Bubble Witch Saga, Pet Rescue Saga, Pyramid Solitaire Saga ומדי חודש חברת קינג משיקה משחקים חדשים למובייל ולפייסבוק.
בנובמבר 2015 הכריזה ענקית המשחקים אקטיביז'ן בליזארד כי תרכוש את החברה בסכום שמשקף שווי של 5.9 מיליארד דולר.
קינג שארק הוא דמות בדיונית של נבל-על המופיע בחוברות הקומיקס יחידת המתאבדים ביקום DC קומיקס.
דמותו הופיעה לראשונה בחוברת Superboy Vol.4 #0 מאוקטובר 1994, ונוצרה בידי הכותב והמאייר קארל קסל.
קינג שארק הוא האלטר-אגו של נאנאווה, בנו של אל הכרישים האגדי, שמוצאו מקנה לו אינטלקט אנושי ויכולות על-אנושיות.
קינג שארק הופיע לראשונה בחוברות "סופרבוי" משנות ה-90 של המאה ה-20, ובהופעותיו הראשונות היה אחראי לגל היעלמויות בהוואי, שנעצר בידי השוטר המקומי סאם מאקוה.
נאנאווה שוחרר בידי קרטל "דרקוני הסיליקון", בתקווה שיגמול להם בעזרה, אך הוא נמלט ושב לדרכו בטרם הובס בידי סופרבוי.
זמן מה לאחר מכן, נאנווה שובץ בידי אמנדה וולר כחבר ביחידת המתאבדים, כחלק ממשימה נגד דרקוני הסיליקון שכללה את סופרבוי וסאם מאקוה.
במהלך הקרב חגורת הנפץ שחוברה לנאנאווה התפוצצה, והוא נחשב למת - עד להופעתו המחודשת, שהובילה לקרבות נוספים נגד סופרבוי.
הוא הופיע במטרופוליס כחלק מצבא נבלי-העל של מנצ'סטר בלאק, תקף את ג'ימי אולסן והובס במהירות בידי סופרמן.
נאנאווה השתתף במהומותיו של הג'וקר לצד אורקה, ובמשבר האינסופי כחלק מהחברה הסודית של נבלי-העל במתקפה על אטלנטיס.
באירועי "שנה מאוחר יותר", נאנאווה נראה בחוברות "אקווהמן: חרב אטלנטיס" כמדריכו של אקווהמן החדש, ארתור ג'וזף קורי.
בגרסה זו קינג שארק אלים פחות, והוא דברן וחברותי יותר לעומת הופעותיו הקודמות.
הוא נושא עליו צלקות מקרב קודם נגד אקווהמן המקורי, ומסכים להדריך את מחליפו ברזי המצולות.
הוא נראה מאוחר יותר באירועי "המשבר האחרון" במהלכם נפצע קשה, אך התאושש ונראה מאוחר יותר כחבר בקבוצת ששת הסודיים.
במשימה בגות'אם סיטי, הוא הביס את סופרבוי והובס בידי סופרגירל.
במהלך אירועי "פלאשפוינט" הוא נראה כחבר בקרקס של היילי, ונהרג בידי האמזונות של וונדר וומן כשהגן על דוקטור פיית.
בשכתוב המציאות מחדש בידי בארי אלן, נאנווה נראה ככריש פטיש וכחבר ביחידת המתאבדים עד לסילוקו.
כמו כן, הוא אולץ להצטרף לחברה הסודית של נבלי-העל באירועי "רוע נצחי".
את דמותו בסרט האנימציה "באטמן: מתקפה על ארקהם" דיבב המדבב ג'ון דימאג'יו.
את דמותו בסדרת הלייב אקשן "הפלאש" דיבב השחקן דייוויד הייטר.
קינג שארק מופיע כדמות ראשית בסדרת האנימציה "הארלי קווין" בדיבובו של רון פונץ'.
בגרסה זו, קינג שארק הוא כריש ידידותי ושוחר שלום, שניחוח דם מצית בו את נטיותיו האלימות.
הדמות הופיעה בהופעת הבכורה הקולנועית שלה בסרט היקום הקולנועי של DC "יחידת המתאבדים", בדיבובו של סילבסטר סטאלון.
קינג קוברה הוא סרט דרמה-פשע ביוגרפי אמריקאי משנת 2016 אודות חייו וראשית הקריירה של השחקן והבמאי ברנט קוריגן.
הסרט שוחרר ב-21 באוקטובר 2016, על ידי IFC Films.
עלילת הסרט מתמקדת בסיפורו האמיתי של בריאן קוצ'יס, מפיק סרטים פורנוגרפים הומוסקסואליים (בסרט דמותו מכונה "סטיבן" ומגולמת על יד כריסטיאן סלייטר), שנרצח על ידי ג'ו (ג'יימס פרנקו) והארלו (קיגן אלן), שני מפיקים שאפתניים יריבים, שרצו לרכוש ממנו את חוזה ההעסקה של כוכב הפורנו ברנט קוריגאן (גארט קלייטון).
שחקן/ית דמות אודות הדמות גארט קלייטון שון לוקהארט / ברנט קוריגן קיגן אלן הרלו אלישה סילברסטון ג'נט אמו של שון ג'יימס פרנקו ג'ו כריסטיאן סלייטר סטיבן הדמות מבוססת על דמותו של בריאן קוצ'יס מולי רינגוולד איימי אחותו של סטיבן שון גרנדילו קיילב ספנסר לופרנקו מייקי
הסרט הוקרן הופיע לראשונה בפסטיבל הסרטים של טרייבקה באפריל 2016. זמן קצר לאחר מכן, חברת ההפצה IFC Films רכשה את זכויות הפצה לסרט.
הסרט שוחרר בארצות הברית ב-21 באוקטובר 2016.
על פי Rotten Tomatoes, כ-43% מ-35 המבקרים שסקרו את הסרט העניקו לו ביקורת חיובית; הדירוג הממוצע של הסרט באתר זה הוא 5.3 מתוך 10. על פי Metacritic, לסרט דירוג של 48 מתוך 100, בהתבסס על 19 ביקורות.
גרהם פולר (Screen Daily) כתב כי הסרט "שנון ונועז, ועשוי להפוך ללהיט לא רק בקרב קהל צופים להט"בי".
דייוויד ארליך (IndieWire) העניק לסרט ציון +B ותיאר אותו כ-"קומדיה שחורה" עם צוות שחקנים מעולה.
פיטר דיברוז' (וראייטי) טען כי הסרט הוא "כולו גסויות ללא נשמה", והישווה אותו ל-Cinemax After Dark (סדרת שידורי פורנוגרפיה רכה בחברת הכבלים האמריקאית Cinemax).
ג'ון דה-פור (הוליווד ריפורטר) טען כי הסרט הוא מותחן משמים ולא קצבי.
יוצרי הסרט פנו לברנט קוריגאן עצמו, והציעו לו לשחק תפקיד משנה בסרט, אך הוא סירב.
מאוחר יותר הוא מתח ביקורת על יוצרי הסרט, על אופן הצגת חייו, קריירת הפורנו שלו ומקרה הרצח בסרט בצורה לא מדויקת.
קינג ארתור: אגדת החרב (או בקיצור: קינג ארתור; באנגלית: King Arthur: Legend of the Sword) הוא סרט הרפתקאות-פנטזיה משנת 2017 שביים גאי ריצ'י וכתב יחד עם ג'ובי הארולד וליונל ויגרם, בהשראת אגדות המלך ארתור.
בסרט מככב צ'ארלי האנם בתפקיד המלך ארתור, ומשתתפים בו ג'וד לאו, אסטריד ברג'ס-פריסבי, דג'ימון הונסו, איידן גילן ואריק באנה בתפקידי משנה.
הקרנת הבכורה של הסרט התרחשה בתיאטרון הסיני ב-8 במאי 2017; בהמשך אותו החודש הסרט הופץ ברחבי ארצות הברית ובריטניה.
הסרט הכניס 148 מיליון דולר ברחבי העולם, לעומת תקציב הפקה של 175 מיליון דולר.
הסרט ספג ביקורות קשות מצד מבקרי הקולנוע ש"מזהירים את הקהל להתרחק".
קינג קונג הוא דמות בדיונית של מפלצת, הדומה לגורילה ענקית, שהופיעה באמצעי תקשורת שונים מאז 1933. הדמות הופיע לראשונה בסרט הקולנוע "קינג קונג" של RKO משנת 1933, שזכה לשבחים רבים עם שחרורו ועם שחרורו מחדש.
סרט המשך ראשון, "בנו של קונג", יצא עוד באותה השנה בו כיכבה דמות בשם ליטל קונג.
בשנות השישים הפיקה טוהו את "קינג קונג נגד גודזילה" (1962) בו הופיע קונג גדול יותר יחד עם דמותה של גודזילה, ואת "קינג קונג בורח" (1967) המבוסס על "המופע של קינג קונג" (סדרת אנימה מהשנים 1966–1969 בהפקת Rankin/Bass Productions).
בשנת 1976 הפיק דינו דה-לורנטיס גרסה מחודשת של הסרט המקורי בבימויו של ג'ון גילרמין.
סרט המשך לסרט זה, "קינג קונג חי", יצא כעבור עשור בכיכובה של ליידי קונג.
גרסה מחודשת נוספת של הסרט המקורי, עם עלילה שמתרחשת בשנת 1933, שוחרר בשנת 2005 בבימויו של פיטר ג'קסון.
הסרט האחרון (עד כה), "קונג: אי הגולגולת" משנת 2017, אשר עלילתו מתרחשת בשנת 1973, הוא חלק מיקום המפלצות של אולפני לג'נדרי, שהחל בשנת 2014 עם אתחולו מחדש של גודזילה בסרט "גודזילה".
סרט קרוס-אובר, גודזילה נגד קונג, בו שוב נפגשות שתי המפלצות זו מול זו, יצא בשנת 2021.
דמותו של קינג קונג הפכה לאחת מסמלי הסרטים המפורסמים ביותר בעולם, ושימשה השראה למספר סרטי המשך, חידושים, ספין-אופים, חיקויים, פרודיות, קריקטורות, ספרים, קומיקס, משחקי וידאו, מתקנים בפארקי שעשועים ומופעים בימתיים.
תפקידו בנרטיבים השונים משתנה, החל ממפלצת משתוללת ועד לאנטי-גיבור טרגי.
הסרט קינג קונג סרט מפלצות בשחור-לבן משנת 1933 על גורילה ענקית בשם "קונג" וכיצד הוא נתפס על אי פרהיסטורי מבודד, ובעל כורחו מובא אל לב הציוויליזציה האנושית.
קרדיט על הכתיבה של הסיפור ניתן גם לאדגר וואלאס, מבלי שכתב מילה, משום שחלה ונפטר זמן קצר לאחר הגעתו להוליווד, אבל קופר הבטיח להעניק לו קרדיט.
סרט זה היה במקור באורך 125 דקות אך קוצר ל-100 דקות על ידי הסרתן של סצנות שהאטו את קצב הסרט או הסיטו את תשומת הלב מדמותו של קונג.
אחת הסצנות שהוסרו ידועה בשם "קטע בור העכבישים", הממשיכה את מה שמתרחשת לאחר קטע המופיע בסרט בו קונג מפיל מלחים מגזע עץ לתוך נקיק.
בסרט הסופי לא ידוע מה עלה בגורלם של המלחים, שכפי שמתואר בסצנה שרדו את הנפילה ונאכלו על יד עכבישי ענק, חרקים ויצורים אחרים.
מריאן קופר טען שהסיר את הקטע משום שהוא "עצר את הסיפור".
מלבד כמה תמונות סטילס ועבודות אמנות שנוצרו עבור הסצנה, לא נותר לה כל זכר.
סצנה בה קונג מפיל את המלחים לנקיק מגזע עץ מופיעה גם בגרסה משנת 1976, שגם בה לא ידוע מה עלה בגורל המלחים.
בגרסתו של פיטר ג'קסון משנת 2005 ישנה סצנה בעלת קונספט זהה, הכוללת את תיאור מאבקם של המלחים ששרדו במפלצות בתחתית הנקיק.
בנוסף, יצר ג'קסון באמצעות אנימציית סטופ-מושן שחזור של הסצנה המקורית.
השחזור נכלל בין התוספות המיוחדות במהדורת ה-DVD בעלת שני הדיסקים של סרט זה.
בנו של קונג (1933) - סרט ההמשך אשר יצא לאקרנים באותה השנה.
הסרט מתמקד בהמשך עלילותיו של קרל דנהאם.
בתחילת הסרט דנהאם הסתבך בתיקים משפטיים רבים בעקבות ההרס הרב לו גרם קינג קונג, עליהם הוא צריך לשלם.
באותה העת, דנהאם פוגש באדם שמכר לו את המפה לאי הגולגולת ושומע ממנו על אוצר באי.
עקב הסתבכויותיו ותאוותו לכסף הוא מפליג שוב לאי, שם הוא מופתע לגלות גור-גורילות ענק, בנו של קונג.
קינג קונג נגד גודזילה (1962) - סרט אשר הופק על ידי אולפני טוהו היפנים.
הסרט הביא את דמויותהם של קינג קונג וגודג'ירה (גודזילה) לחיים (סרט הצבע הראשון בו הופיעו שתי הדמויות) באמצעות טכניקת suitmation.
בגרסה זו קונג גדול לפחות פי חמישה מאשר גודלו בסרט המקורי.
קינג קונג בורח (1967) - סרט נוסף אשר הופק על ידי אולפני טוהו היפנים (בשיתוף פעולה עם חברת ההפקות האמריקנית Rankin/Bass).
בסרט זה קונג מתמודד מול גורילת ענק מכנית אשר מכונה "מכני-קונג" ובדינוזאור מסוג תרופודה אשר נודע בסרט בשם גורוזאורוס.
עלילת הסרט מבוססת באופן רופף על עלילת סדרת האנימציה לילדים משנות השישים מופעו של קינג קונג.
קינג קונג (1976) - גרסה מחודשת לסרט המקורי אשר הופקה על ידי דינו דה-לורנטיס, הופצה על חברת סרטי פרמאונט ובוימה על ידי ג'ון גילרמין.
בסרט מככבים ג'סיקה לאנג, ג'ף ברידג'ס וצ'ארלס גרודין.
בסרט זה, העלילה מתחילה במחפשי נפט התרים אחר מקורות ברחבי העולם ובמסעם מגיעים לאי הגולגולת, שם הם פוגשים בקונג.
העלילה זהה מכאן והלאה כמעט לגמרי לזו של גרסת קונג מ-1933. הסרט זכה בפרס אוסקר לאפקטים מיוחדים, וזכה להצלחה בקופות, הן הודות לאפקטים המיוחדים דאז, והן לביגוד מינימלי במיוחד (ורמיזות ארוטיות לראשונה בסרטי קונג, על משיכה מינית בין קינג קונג לאן דרו) אותו לובשת כוכבת הקולנוע וסמל המין, ג'סיקה לאנג.
קינג קונג חי (1986) - סרט המשך לסרט מ-1976 אשר הופץ על ידי חברת ההפקות De Laurentiis Entertainment Group.
בסרט מככבת השחקנית לינדה המילטון.
בסרט זה קונג שרוי בתרדמת לאחר הירייה בו, וזקוק לעירוי דם על מנת להתעורר.
משלחת שיוצאת לאי הגולגולת מאתרת ולוכדת גורילת ענק ממין נקבה כדי לבצע לו עירוי דם מדמה, במטרה לעוררו מהתרדמת בה הוא שרוי.
קינג קונג (סרט, 2005) - גרסה מחודשת לסרט המקורי אשר הופצה על ידי אולפני סרטי יוניברסל ובוימה על ידי פיטר ג'קסון (היוצר של סרטי שר הטבעות).
הסרט אשר בעל עלילה דומה מאוד לסרט המקורי משנת 1933 נמשך כשלוש שעות.
הסרט נעזר רבות באפקטי-מחשב ובגרפיקה ממוחשבת על מנת להנפיש את קונג ואת האי המסתורי שורץ הדינוזאורים בו הוא חי.
בסרט מככבים נעמי ווטס בתפקיד אן דארו, ג'ק בלאק בתפקיד קרל דנהאם, אדריאן ברודי בתפקיד ג'ק דריסקול ואנדי סירקיס בתפקיד קונג (תנועה וקול).
הסרט זכה בפרס אוסקר על אפקטים מיוחדים.
קונג: אי הגולגולת (2017): סרט אתחול לקינג קונג אשר יצא ב-2017 ועלילתו מתרחשת בשנת 1973. הסרט הוא חלק מיקום קולנועי אשר כולל את סרטי הגודזילה של חברת "Legendary Pictures".
"גודזילה נגד קונג: האימפריה החדשה (2024)
בשנת 1933 יצא סרט יפני בשם "Wasei Kingu Kongu" ("קינג קונג היפני") אשר עלילתו התבססה על עלילת הסרט קינג קונג שיצא באותה שנה.
כיום לא ידוע על אף עותק של הסרט ששרד וישנה השערה שכל עותקי הסרט הושמדו בהפצצת יפן במלחמת העולם השנייה.
בשנת 1938 יצא סרט יפני בשם "King Kong Appears in Edo" אשר הציג את דמותו של קינג קונג.
הסרט, שהופק ללא אישור מאולפני RKO, הוקרן בבתי קולנוע ביפן בלבד וככל הנראה הושמדו כל עותקיו בהפצצת יפן במלחמת העולם השנייה.
בשנת 1976 יצא סרט בריטי בשם "Queen Kong" המהווה פרודיה על הסרט קינג קונג המקורי מ-1933. הסרט נאסר להקרנה בבריטניה בטענה שהיווה פגיעה בזכויות היוצרים על החידוש של קינג קונג שיצא לאקרנים באותה שנה.
הסרט זכה להפצה מוגבלת באיטליה ובגרמניה המערבית.
בשנת 1976 יצא סרט בהפקה אמריקאית-דרום קוריאנית אשר הופץ במערב תחת הכותרת "A*P*E".
הסרט, העוסק גם הוא בגורילת ענק הזורעת הרס, נועד להתלבש על ההצלחה של החידוש של "קינג קונג" שיצא באותה שנה ולמרות העובדה שאינו קשור עלילתית ל"קינג קונג" הופץ הסרט בקוריאה הדרומית תחת הכותרת "King Kong eui daeyeokseup" ("התקפת הנגד הגדולה של קינג קונג").
סרט נוסף שהתלבש על ההצלחה של "קינג קונג" מ-1976 ויצא לאקרנים בשנת 1977 הוא הסרט "The Mighty Peking Man".
בשנת 1998 הפיקו אולפני האחים וורנר את סרט האנימציה מייטי קונג, עיבוד לסרט המקורי משנת 1933. סרט זה יצא ישירות לחנויות וידאו ודובב גם לעברית.
בשנת 2005 יצא ישירות ל-DVD סרט אנימציה בשם "קונג: מלך אטלנטיס" המבוסס על סדרת הטלוויזיה קונג: הסדרה המצוירת.
מופעו של קינג קונג - סדרת אנימציה לילדים אשר שודרה בערוץ ABC בין השנים 1966 ו-1969.
קונג: הסדרה המצוירת - סדרת אנימציה לילדים אשר שודרה בערוץ BKN בשנת 2000.
קונג: מלך הקופים - סדרת אנימציה לילדים משנת 2016 שדובבה לעברית באולפני אולמן מדיה.אי הגולגולת - סדרת אנימציה שיצאה לנטפליקס ב-2023 המשמשת המשך לקונג: אי הגולגולת'.
לאורך השנים פותחו משחקי וידאו רבים בהשראת דמותו של קינג קונג.
אחד מהמפורסמים שבהם הוא דונקי קונג, בו גורילה חוטפת נסיכה לראש מגדל גבוה ועל השחקן מוטלת המשימה להציל אותה; יוניברסל הגישה תביעה נגד חברת נינטנדו שפיתחה את המשחק, בטענה כי המשחק מהווה הפרת זכויות יוצרים, אך התביעה נדחתה.
קינג קונג הוא זיכיון סרטים בהם נראית דמותו של קינג קונג - מפלצת ענק דמוית גורילה.
הזיכיון נוצר בידי מריאן ס.
קופר מחברת RKO - כיום חלק מסרטי יוניברסל והוא כולל עד כה 12 סרטים.
כיום מרבית הסרטים בזיכיון מיוצרים באולפני לג'נדרי, הכולל את יקום המפלצות של אולפני לג'נדרי המפגיש בין גודזילה לקינג קונג.
זיכיון זה בדומה לזיכיון גודזילה מכיל סרטים רבים שאינם קשורים בעלילתם אלא רק בגיבור/נבל העיקרי שלהם - קינג קונג, לרוב כיריבה של האנושות או של מפלצות ענק אחרות.
בסרט זה קונג מתמודד מול גורילת ענק מכנית אשר מכונה "מכה-קונג" ובדינוזאור מסוג תרופודה אשר נודע בסרט בשם גורוזאורוס.
קונג: אי הגולגולת (2017): סרט אתחול לקינג קונג אשר יצא ב-2017 ועלילתו מתרחשת בשנת 1973. הסרט הוא חלק מיקום קולנועי אשר יכלול את סרטי הגודזילה של חברת "Legendary Pictures".
בשנת 1998 הפיקו אולפני האחים וורנר את סרט האנימציה מייטי קונג.
סרט זה יצא ישירות לחנויות וידאו ודובב גם לעברית.
קונג: מלך הקופים - סדרת אנימציה לילדים משנת 2016 שדובבה לעברית באולפני אולמן מדיה.
אי הגולגולת - סדרה עתידית המבוססת על הסרט קונג: אי הגולגולת מ-2017.
קינג גידורה שלעיתים נקרא רק גידורה (ביפנית: キングギドラ, באנגלית: King Ghidorah) הוא קאייג'ו חייזרי בדיוני דמוי דרקון המופיע בסדרת סרטי גודזילה.
דמותו של קינג גידורה מדורגת במקום השני ברשימת 10 מפלצות-הענק היפניות הגדולות ביותר בכל הזמנים, לפי אתר IGN.
מראהו של קינג גידורה הוא כשל זוחל ענקי בעל כנפיים ענקיות, שלושה ראשים כמו של מפלצת ההידרה ושני זנבות.
צבעו זהוב והוא מכוסה במעטה כבד של קשקשים.
גידורה מבוסס על היצור אורוצ'י, נחש-רב ראשים מהמיתולוגיה היפנית.
צובוריאה איג'י, אמן האפקטים עבור סרטי הגודזילה בשוהה, ביסס את גידורה רק על התיאור שהיה בתסריט שתיאר אותו כ "שלושה ראשים, שני זנבות, וקול כמו פעמון".
בסדרת סרטי שווה, גידורה ישות חוצנית קדומה דמוית דרקון תלת-ראשי האחראית להשמדת הציוויליזציה של הכוכב ונוס 5,000 שנה לפני 1964. ניסיונותיו להשמיד את הציוויליזציה של כדור הארץ סוכלו על ידי שיתוף פעולה של גודזילה, רודן ומות'רה.
סרטי שווה הציגו את גידורה גם כנשק עבור גזעים שונים של חוצנים הדורשים לכבוש את כדור הארץ, לצד גייגן.
גידורה גם מופיע בפרקים 5 ו-6 של סדרת הטלוויזיה לוחם האזור מ-1973, שם מתגלה כי המין החוצני בשם הגרוגאה יצר את קינג גידורה, אם כי לא ידוע אם זאת אמת או לא.
בסדרת סרטי הייסי, גידורה הוא כלי תחבולה של טרוריסטים עתידנים המעוניינים להשמיד את יפן לפני שהיא תהפוך למעצמת-על מושחתת בעתיד והוא גם הופך למקבילו המכני: מכה-קינג גידורה.
בנוסף, אמרו שגידורה הוא תוצר חייזרי-עתידני, אך מידע זה הוסר מהסרט.
כמו כן, בסרט הלידה של מות'רה החדשה, מופיע קאייג'ו ספין-אוף בשם דסגידורה המבוסס על גידורה ומחליף אותו בתפקידו כמשמיד.
גידורה גם מופיע בהלידה של מות'רה החדשה 3 כיצור חוצני שנחת בכדור הארץ בתור הקרטיקון וחיסל את הדינוזאורים על ידי כך שניזון מאנרגיית חייהם.
גידורה עזב את כדור הארץ וחזר בזמנים המודרניים כדי לתקוף את בני האדם.
ליאו, בנה של מות'רה - לא הצליח להביס את גידורה ולכן חזר בזמן לתור הקרטיקון כדי להביסו כצעיר יותר.
ליאו מצליח להביס את היצור, אך זנבו של גידורה מאפשר לו לצמוח לגידורה חדש בעת החדשה.
לאחר שנת תרדמה מתור הקרטיקון ועד לימינו, בסיועם של המות'ראים הקודמים - ליאו מצליח לגבור את גידורה ולחסל את המפלצת סופית.
בסדרת סרטי מילניום, גידורה הוא אורוצ'י עצמו, והוא מוגדר כשומר מגן של יפן, לצד מות'רה ובראגון.
כמו כן, בגודזילה: המלחמות הסופיות, מופיע קאייג'ו ספין-אוף בשם קייזר גידורה המבוסס על גידורה ומחליף אותו בתפקידו כמשמיד.
בסדרת הסרטים החדשה, גידורה מגיע ממין חוצני קדמוני של דרקונים והתרסק על כדור הארץ לפני אלפי שנים, נחשב כמין פולש עבור כדור הארץ ונלכד בקרח.
לבסוף הוא מובס על ידי גודזילה.
את דמותו מגלמים השחקנים ג'ייסון ליילס, אלן מקסון וריצ'רד דורטון (בהתאמה) בלכידת תנועה.
קינג אדוארד פוינט היא תחנת מחקר קבועה של "הסקר האנטארקטי הבריטי" (British Antarctic Survey) באי ג'ורג'יה הדרומית והיא עיר הבירה של הטריטוריה הבריטית שמעבר לים איי ג'ורג'יה הדרומית ואיי סנדוויץ' הדרומיים.
היישוב ניצב על חופו הצפון-מזרחי של האי במפרץ קמברלנד המזרחי.
לעיתים נוטים לבלבל אותה עם גריטוויקן שהיא תחנת ציד לווייתנאים נטושה, השוכנת בקרבת מקום על חוף המלך אדוארד.
האזור נחקר על ידי המשלחת השוודית לאנטארקטיקה בשנים 1901 – 1904 בראשותו של אוטו נורדנשלד.
בשנת 1906 הוא נקרא על שמו של אדוארד השביעי, מלך הממלכה המאוחדת.
מאז 1909 שימש קינג אדוארד פוינט כמקום מושבו של המנהלן הבריטי של האי.
ב-1925 הקימה ממשלת בריטניה במקום מעבדה ימית כחלק מפעילות המחקר שם.
ב-1 בינואר 1950 הועברה הבעלות על תחנת המחקר מכון המחקר של איי פוקלנד.
התחנה אוישה מ-1 בינואר 1952 ועד ה-13 בנובמבר 1969. "הסקר האנארקטי הבריטי" דאג לנוכחות בריטית בתחנה עד 1982.
ב-3 באפריל 1982, עם פרוץ מלחמת פוקלנד, כבשו הכוחות המזוינים של ארגנטינה את ג'ורג'יה הדרומית וסגרו את התחנה.
עד מהרה הם גורשו משם במהלך "מבצע תוכי" (Operation Paraquet) והכוחות המזוינים של בריטניה שחררו את המקום.
קצינים ימיים בריטים מונו למלא תפקידי מכס ופיקוח על הדיג עבור ממשלת ג'ורג'יה הדרומית החל מ-1991 ולצדם הוצב חיל מצב קטן.
ב-22 במרץ 2001 פתח "הסקר האנטארקטי הבריטי" מחדש את תחנת המחקר מטעם ממשלת איי ג'ורג'יה הדרומית ואיי סנדוויץ' הדרומיים.
רוב המבנים הרעועים נהרסו כדי לפנות מקום למבנים חדשים, למעט "בית התגלית" (Discovery House) משנת 1925 ו"בית הכלא" (Gaol) משנת 1912.
כיום שוהים בקינג אדוארד פוינט 12 אנשי "הסקר האנטארקטי הבריטי" במהלך החורף ומספרם עולה ל-22 בקיץ.
שני פקידי ממשל ובעלי תפקידים נוספים מוצבים במקום והם מבצעים חפיפה במהלך שלושת חודשי עונת הדיג החורפית העמוסה.
צוות הקיץ מהמוזיאון בגריטוויקן מתגוררים גם הם ביישוב.
ההחזקה הרצופה של התחנה משרתת גם מטרה פוליטית.
היא מסייעת לשמור על הריבונות הבריטית כנגד טענתה של ארגנטינה לבעלות על הטריטוריה.
הפעילויות העיקריות בתחנה מתרכזות במחקר הדיג מטעם ממשלת הטריטוריה לטובת מדיניותה לניהול בר-קיימא של הדיג המסחרי ולסיפוק התמיכה הלוגיסטית לפקידי הממשל.
קינג קונג נגד גודזילה (ביפנית: キングコング対ゴジラ, באנגלית: King Kong vs Godzilla) הוא סרט מפלצות-ענק ואסונות יפני ואירוע קרוסאובר מבית היוצר של טוהו בבימויו של אישירו הונדה שיצא לאקרנים ביפן ב-11 באוגוסט 1962. סרט זה מאתחל את אירועי הסרט קינג קונג משנת 1933, ומפגיש את גודזילה (שעודנו נבל) עם קינג קונג.
מר טאקו הוא מנהל תוכנית טלוויזיה כושלת יפני, המתוסכל מתוכניתו הכושלת וחברי התאגיד היוזם של התוכנית שלו מעוניינים שהוא יביא משהו שישפר את הדירוגים של תוכנית הטלוויזיה.
כאשר הרופא של טאקו אומר לו שהוא שמע על מפלצת-ענק שהוא גילה על האי פארו הקטן, טאקו מאמין שזה יהיה רעיון מבריק להשתמש במפלצת כדי לזכות בפרסום.
טאקו מיד שולח שני גברים, אוסמו סאקוראי וקינסאבורו פורו, כדי למצוא ולהביא את המפלצת המסתורית של פארו אך נלכדים שם על ידי כפר הילידים של האי.
בינתיים, הצוללת האמריקאית בשם סיהוק עולה על שרטון.
הקרח מתמוטט, משחרר את גודזילה, ולאחר מכן הורס את הצוללת ובסיס צבאי ארקטי שנמצא בקרבת מקום.
על האי פארו, תמנון ענק תוקף את הכפר הילידים.
מפלץ פארו המסתורי, שמתברר כקינג קונג עצמו, מגיע ונלחם נגד התמנון.
קונג שותה מיץ אוכמניות אדומות וכתוצאה מכך משתכר ונרדם.
אסומו וקינסאבורו מפנים מקום לקונג על האונייה שלהם והם מעבירים אותו ליפן.
מר טאקו מגיע לאונייה המסיעה את קונג, אך ספינת JSDF עוצרת אותם ומצווה עליהם להחזיר את קונג לאי פארו אך טאקו מסרב.
בינתיים, גודזילה מגיע ליפן ומתחיל להשמיד אזור כפרי בקרבת המקום.
בהגיעתו ליבשה, קונג מתעמת עם גודזילה, זורק עליו סלעי ענק ודוחף לו עץ לתוך פיו של גודזילה.
אך גודזילה מפוצץ את העץ באמצעות הנשיפה האטומית שלו ושורף את פרוותו של קונג.
בעודו מובס, קונג מבין שאגרופיו העוצמתיים הם אינם כוחות מול נשיפה אטומית, קשקשים עבים וסיבולת רבה מאוד.
חיילים ברשות ה-JSDF חופרים בור עמוק עמוס בחומרי נפץ וגז רעיל ומפתה את גודזילה לתוכו, אך גודזילה לא נפגע למרות הגז והפיצוצים.
הם מחברים מחסום קווי חשמל ברחבי העיר ומילאו אותם ב-1,000,000 וולט, אשר מחשמלים את גודזילה אך לא הורגים אותו.
קונג אז מתקרב לטוקיו ומתחשמל, אך נראה כי החשמל הופך אותו לחזק יותר.
קונג חוטף את פומיקו, אחותו הקטנה של אסומו, ומטפס על מגדל העיר.
לאחר-מכן, ה-JSDF מביאים לקונג משקה אלכוהול, מה שגורם לו להשתכר שוב ולהירדם.
אחר-כך החיילים מעבירים אותו לגודזילה במטרה שהם יהרגו אחד את השני.
למחרת בבוקר, קונג יורד ליד גודזילה בפסגה של הר פוג'י והשניים עוסקים בקרב המכריע.
גודזילה, באמצעות הנשיפה האטומית שלו, כמעט שורף את קונג למוות, אך ברקים משיבים את קונג לחיים והוא מחשמל את גודזילה באגרופים.
קונג ממשיך לזרוק סלעי ענק על גודזילה כדי לתקוף אותו כאשר גודזילה משתמש בנשיפתו האטומית כדי לשמור על מרחק מקונג.
2 מפלצות-הענק הורסים את האדמה עליה נמצאים ונופלים יחדיו לתוך האוקיינוס השקט.
לאחר קרב תת-ימי, רק קונג שב ליבשה.
קונג מתחיל לשחות לעבר האי פארו, וה-JSDF אינם מוצאים שום סימן לגודזילה, אך משערים כי הוא אכן שרד.
איצ'ירו ארישימה - מר טאקו, מנהל תוכנית טלוויזיה כושלת המעוניין להביא את קונג לתוכניתו אך נכשל.
טדאו טאקאשימה - אוסמו סאקוראי, גבר צעיר, אחיה הגדול של פומיקו סאקוראי.
יו פוג'יקי - קינסאבורו פורו, גבר צעיר, חבר של אוסמו סאקוראי.
מיה האמה - פומיקו סאקוראי, נערה צעירה, אחותו הקטנה של אוסמו סאקוראי.
קינג קונג - גורילה ענקית ממין זכר.
בסרט, גודלו של קינג קונג הוא לפחות פי חמישה מגודלו בסרט המקורי האמריקני.
קינג מיג'ט היא מכונית מיקרו בתצורת קבריולה, אשר יוצרה על ידי Midget Motors Corporation (עד שנת 1956 היצרן היה קרוי "Midget Motors Manufacturing Co") בין השנים 1946–1970 בארצות הברית.
מפעל היצרן מוקם בעיר "Athens, Ohio" במחוז "Athens County, Ohio" במדינת אוהיו במזרח המערב התיכון של ארצות הברית.
2 דלתות (יוצרו גם דגמים ללא דלתות).
מודל 1 - מושב יחיד, מחיר היחידה עמד על 270 דולר.
מודל 2 - 2 מושבים, מחיר היחידה עמד על 500 דולר, דגם 4 מושבים - מחיר היחידה עמד על 943 דולר
דייוון דקוואן בנט , אשר היה ידוע בשם הבמה קינג וון (King Von), היה ראפר ופזמונאי אמריקאי משיקגו, אילינוי.
הוא חתם בחברת התקליטים של הראפר ליל דורק, Only the Family ובאמפייר דיסטריביושן.
לאחר שחברו, הראפר ליל דורק החתים את וון בחברת תקליטיו Only the Family, בדצמבר 2018 הוציא וון את סינגל הבכורה שלו, "Crazy Story", שהיה לסינגל הפריצה שלו ואף קיבל את תואר הפלטינה מאיגוד תעשיית ההקלטות האמריקאי.
במאי 2019 הוציא וון את הסינגל "Crazy Story 2.0" בהשתתפות ליל דורק, המהווה המשך לסינגל הבכורה שלו.
מאוחר יותר, ב-20 במאי, פורסם וידאו קליפ עבור השיר.
השיר הגיע בשיאו למקום הרביעי במצעד השירים מתחת להוט 100. ב-13 בספטמבר 2019, הוציא את הסינגל "Crazy Story 3.0", המהווה המשך לשני הסינגלים הקודמים שלו.
ב-9 ביולי 2019 הוציאו ליל דורק וקינג וון את הסינגל המשותף שלהם, "Like That".
ב-2 בספטמבר 2019 הוציא וון את הסינגל "What It's Like", מתוך המיקסטייפ הראשון שלו, Grandson, Vol.
1. ב-19 בספטמבר 2019 הוציא וון את המיקסטייפ בן 15 הרצועות שלו, בו מתארח ליל דורק בצמד רצועות.
האלבום הגיע למקום ה-75 במצעד הבילבורד 200 ולמקום ה-27 במצעד אלבומי ה-R&B/היפ-הופ.
ב-29 בנובמבר 2019 הוציא את הסינגל "Rolling" בהשתתפות YNW מלי , בליווי וידאו קליפ.
ב-10 בינואר 2020 יצא הסינגל "Pressin" של הראפר מדטרויט, סאדה בייבי , בהשתתפות קינג וון.
ב-21 בפברואר 2020 הוציא וון את "Took Her to the O", שהפך לאחד משיריו הפופולריים ביותר.
השיר נכלל במיקסטייפ שלו, Levon James, שיצא ב-6 במרץ 2020 והגיע בשיאו למקום ה-63 במצעד הבילבורד 200. המיקסטייפ כולל הופעות אורח של NLE צ'ופה, פולו ג'י, טי גריזלי, ג'י הרבו, ליל דורק ו-YNW מלי, בין היתר.
ב-29 באפריל 2020 הוציא קינג וון את הסינגל "Grandson for President", שזכה לפופולריות.
לאחר מכן, הוציא את הווידאו קליפ לשיר "Broke Opps" מתוך המיקסטייפ Levon James.
ב-27 ביולי 2020, הוציא סינגל נוסף בשם "Why He Told", ולאחר מכן את הסינגל "All These Niggas", בו משתתף ליל דורק, שגרף למעלה מ-21 מיליון צפיות ביוטיוב.
לאחר מכן, ב-26 באוגוסט 2020, הוציא סינגל נוסף בשם "How It Go".
ב-9 באוקטובר 2020 הוציא קינג וון את "I Am What I Am", בהשתתפות הראפר הניו יורקי פאביו פוריין, שיצא לקראת אלבום הבכורה שלו, Welcome to O'Block.
האלבום יצא ב-30 באוקטובר 2020. בעקבות מותו של הראפר כשבוע לאחר צאת האלבום, זכו שירי האלבום לפופולריות רבה והוא הגיע בשיאו למקום החמישי במצעד הבילבורד 200. ב-24 בדצמבר 2020, הוציא ליל דורק את המיקסטייפ The Voice כמחווה לקינג וון, המופיע גם על עטיפת האלבום ובשיר "Still Trappin".
ב-6 בנובמבר 2020, קינג וון היה מעורב במריבה מחוץ למועדון לילה באטלנטה שהתקיימה בסביבות השעה 03:20 בין שתי קבוצות גברים, אחת מהן קשורה לראפר קוואנדו רונדו .
המחלוקת עלתה מהירות לירי, ולאחר מכן שני שוטרים ניסו לעצור את הירי עם ירי נוסף.
לאחר שנורה, בנט הועבר לבית חולים במצב קשה ומת שם מאוחר יותר באותו יום; בגיל 26. לשכת החקירות בג'ורג'יה דיווחה בתחילה כי שלושה בני אדם נהרגו, אך דובר משטרת אטלנטה אמר כי רק שניים מהם מתו.
ארבעה אנשים נפצעו; אחד מהם הואשם במעצר המשטרה בגין רצח קינג וון בעת שטיפל בפצע ירי.
החשוד זוהה כטימותי ליקס, ראפר המכונה ליל טים, בן 22. ב-14 בנובמבר 2020 נקבר קינג וון בעיר הולדתו שיקגו.
כריסטופר אלן פליס הידוע יותר בשם הבמה שלו, קינג קונג באנדי, היה מתאבק אמריקאי.
הוא מוכר בעיקר בשל תקופתו בארגון ההיאבקות WWF (לימים ה-WWE) באמצע שנות ה-80 ובאמצע שנות ה-90. במהלך תקופותו ב-WWF, הוא כיכב בקרב המרכזי של רסלמניה 2, כשהתמודד מול האלק הוגאן בקרב כלוב על אליפות העולם במשקל כבד של ה-WWF.
כמו כן, הוא כיכב בקרב המרכזי של האירוע הראשון בסדרת אירועי סדרת ההישרדות בשנת 1987, בנוסף לכיכובו בקרב המרכזי של אירוע הדגל הראשון של ארגון ההיאבקות Extreme Championship Wrestling (ECW), November to Remember בשנת 1993.
פליס היה נשוי ולו בן אחד בשם דייוויד.
לאחר שפרש מהיאבקות מקצועית, הוא החל בקריירה קצרה בתחום הסטנד-אפ, כשאת עיקר הופעותיו ערך במועדוני קומדיה מקומיים.
ביולי 2016, פליס הצטרף לתובענה ייצוגית נגד ה-WWE שלפיה נטען כי נגרמו למתאבקים פציעות נוירולוגיות ארוכות טווח וכי החברה לא טיפלה בהם באופן שגרתי.
ב-4 במרץ 2019, פליס נפטר בגיל 63 בגלסבורו, ניו ג'רזי כתוצאה מסיבוכי סוכרת.
האליפות הדרומית במשקל כבד של NWA/AWA (פעם אחת)
אליפות הזוגות הדרומית של NWA/AWA (פעם אחת) - עם ריק רוד
אליפות הזוגות הלאומית של NWA (פעם אחת) - עם המסקד סופרסטאר
אליפות במשקל כבד של IPW (פעם אחת)
אליפות ארצות הברית של IWS (פעם אחת)
הישגים בארגון ההיאבקות NWA New York
אליפות במשקל כבד של NWA New York (פעם אחת)
PWI דירג אותו במקום ה-147 מתוך 500 המתאבקים הטובים ביותר לשנת 1995
PWI דירג אותו במקום ה-124 מתוך 500 המתאבקים הטובים ביותר ברשימת "PWI Years" לשנת 2003
אליפות במשקל כבד של RCW (פעם אחת)
הישגים בארגון ההיאבקות Top Rope Wrestling – TRW
אליפות במשקל כבד של TRW (פעם אחת)
האליפות האמריקאית במשקל כבד של NWA (פעמיים)
אליפות הזוגות האמריקאית של NWA (פעמיים) - עם ביל אירוויין (1) ובאגסי מקגרו (1)
אליפות במשקל כבד של WWWA (פעם אחת)
פרס המלגה של בובי "המוח" הינן (1987) - עם האקו, טאמה, אנדרה הענק, הרקולס והארלי רייס
המהפכני ביותר (1994) - תיקו עם גורילה מונסון
קינג קלאודיוס (מאנגלית: King Claudius; בתרגום מילולי לעברית: המלך קלאודיוס) הוא דמות בדיונית, פרי הגותו של המחזאי ויליאם שייקספיר המופיעה בתפקיד האנטגוניסט במחזה המלט.
קלאודיוס הוא דודו של גיבור המחזה המלט, בעלה השני של גרטרוד.
קלאודיוס זכה בכס המלוכה של דנמרק לאחר שרצח את אחיו, ששמו גם כן המלט, באמצעות רעל ואז התחתן עם אלמנתו, מה שהפך אותו לאביו המאמץ של אחיינו.
דמותו של קלאודיוס היא תפקיד מפתח במחזה, שכן הוא הגורם המרכזי לעלילה.
המחזה עוקב אחר לבטיו של המלט אחרי שרוחו של אביו, אחיו של קלאודיוס, מתגלה לפניו ומגלה לו שקלאודיוס רצח אותו ועל המלט לנקום את מותו.
אף על פי שזמן ההופעה שלו במחזה קצוב, קלאודיוס הוא הגורם המניע מאחורי ההחלטות או אי-ההחלטות שמפעיל המלט אשר בסופו של דבר מובילות לאירועים שמקיימים את המחזה עצמו.
במרוצת השנים היווה קלאודיוס השראה לדמויות רבות בספרות ובקולנוע.
דמותו של מיראז מהספר נרניה מאת ק.ס.
לואיס מבוססת בחלקה על קלאודיוס.
כך גם דמותו של קליי מורו המגולם בידיי רון פרלמן שמופיע בסדרת הטלוויזיה ילדי האנרכיה, הנשענת במידה רבה על המבנה העלילתי הכללי של המלט.
בסרט הפולחן מבית חברת וולט דיסני, "מלך האריות", מבוסס דמות הנבל, סקאר, על קלאודיוס, כאשר שתי הדמויות חולקות מכנה משותף בכך שהגיעו לכס המלוכה תוך רציחת אחיהם.
העיירה מונה כ־35,000 תושבים וניצבת למרגלות הרי אמתהול, 398 מטר מעל פני הים.
בקינג ויליאמז טאון הוקם אחד מסניפי הדואר הוותיקים במדינה, אותו פיתחו מיסיונרים בראשות צ'רארלס בראונלי.
במוזיאון אמתהול בעיירה נשמרים שרידיה של ההיפופוטמית המפורסמת הוברטה, שצעדה 1,600 קילומטרים בין השנים 1928–1931 ברחבי דרום אפריקה עד שנורתה בידי חקלאים מקומיים.
האזור היה מיושב במשך אלפי שנים על ידי שבטי בושמנים ואנשי הקויקוי שעסקו בחקלאות.
אנשי קוסה התיישבו לראשונה באזור באמצע המאה ה-17.
האזור כולו היה מקום המפגש הראשון של הלבנים (שבאו מזרחה) עם ילידי המקום, מפגש שהמשכו בתשע מלחמות הקוסה בין הבריטים לשבטים המקומיים.
העיר הוקמה על ידי סר בנימין ד'אורבן במאי 1835 במהלך מלחמת הקוסה של אותה שנה, ונקראה בשמה על ידו.
העיירה הוקמה על בסיס מה שהיה אתר הקראאל של הצ'יף דיאני טיאתיו והיא נקראת על שם המלך הבריטי ויליאם הרביעי.
העיירה ננטשה בדצמבר 1836, אך יושבה מחדש בשנת 1846 והייתה בירת קפריה הבריטית מאז הקמתה בשנת 1847 ועד לשילובה בשנת 1865 עם הכף המזרחי.
רבים מהמתיישבים באזור גם כיום הם צאצאים של חברי הלגיון הגרמני הבריטי שהתפרק לאחר מלחמת קרים, והם הקימו בתים במושבת הכף.
מכאן שמות כמו ברלין, בראונשווייג, פרנקפורט, המבורג, פוטסדאם ושטוטרהיים אשר ניתנו ליישובים באזור זה של המדינה, וכן ניתן למצוא שמות משפחה גרמניים באזור.
ב־1877 פתחה הממשלה את מסילת הרכבת הראשונה לעיר הסמוכה איסט לונדון, דבר שעזר לקדם את האזור ואת הסחר בו.
קינג ויליאמז טאון הוכרזה במקור כבירת המחוז של מחוז אדלייד בשנות ה-30 של המאה העשרים.
כלכלת האזור הייתה תלויה בחוות בקר ובצאן, ובעיירה עצמה יש תעשייה גדולה.
בסיס לייצור טקסטיל, סבון, נרות, ממתקים, קרטון ובגדים.
בשנים האחרונות, קרבתה לעיר הבירה המחוזית החדשה בישו הביאה להתפתחות רבה באזור מאז סיום האפרטהייד בשנת 1994.
בשנת 2007 הכריזה הממשלה המחוזית כי שם העיר ישתנה לשם אפריקאי מסורתי, שכן השם הנוכחי נושא קונוטציות קולוניאליות.
ב־21 בפברואר 2021 שונה שם העיר ל-Qonce.
ידוע לנו כי ככל הנראה עד שנת 1850 היו כ-24 משפחות יהודיות בקינג ויליאמז טאון ובאזור הכפרי שמסביבה.
לקראת סוף המאה ה-19 ידוע שהייתה בעיירה קהילה יהודית לא קטנה שהגיעה למקום כחלק מגלי ההגירה היהודים לדרום אפריקה, אולם נראה שאין תיעוד היכן נערכו תפילות בית הכנסת.
העובדה שהוקצה אזור קבורה נפרד ליהודים, ועל הקבר הוקמה מצבה עם כיתוב בעברית, מעידה כי בוודאי הייתה קיימת אז חברה קדישא בתיאור כלשהו.
ככל הנראה לפני רכישת בניין בית הכנסת, התקיימו טקסים בבית הנשיא הראשון של הקהילה, מר מיכאל אדלשטיין.
הם היו: א' אברמוביץ', ב' בלק, א' פורט ומ' זמקוב.
בעשרים השנים האחרונות נעלמה הקהילה היהודית לחלוטין מהעיירה ובית הכנסת נמכר לידיים פרטיות.
האי קינג הוא אי במצר בס, השייך למדינת טסמניה האוסטרלית.
הוא האי הגדול מבין שלושת האיים המוכרים בשם ארכיפלג איי השנה החדשה .
האי קינג הוא האי השני בגודלו במצר בס אחרי האי פלינדרס איילנד .
במפקד האוכלוסין לשנת 2016, אוכלוסיית האי עמדה על 1,585 תושבים, לעומת 1,566 תושבים בשנת 2011. השלטון המקומי באי מנוהל על ידי מועצת האי קינג.
האי מהווה חלק ממדינת טסמניה, האוסטרלית במצר בס, מצפון-מערב לטסמניה ובמחצית הדרך בין טסמניה למדינת ויקטוריה שבדרום יבשת אוסטרליה.
הנקודה הדרומית ביותר באי היא סטוקס פוינט והנקודה הצפונית ביותר של האי היא קייפ ויקהאם.
במרחק קצר מחופי האי בקצה הצפון מערבי נמצאים שני איים קטנים: אי השנה החדשה ואי חג המולד וממזרח לאי מול חוף פילי הים נמצא אי קטן יותר, נוסף, הכפוף מנהלית למועצת האי קינג.
האירופאים הראשונים שביקרו באי קינג הגיעו בסוף המאה ה-18. האי נקרא על שמו של פיליפ גידלי קינג, המושל הקולוניאלי של ניו סאות' ויילס.
שטח האי קינג באותה תקופה נכלל בכל טסמניה.
ציידי כלבי ים שהגיעו לאי קינג מדי פעם הקימו בו יישובים ארעיים בתחילת המאה ה-19, אך רק בשנות ה-80 באותה מאה, הוקמו יישובי הקבע.
היישוב הגדול שבהם היא העיירה קורי , הממוקמת על החוף המערבי של האי.
כלכלת האי מבוססת במידה רבה על חקלאות ותיירות.
בעיירה קורי נמצאת חוות טחנות הרוח האקסלי היל לייצור חשמל.
האי קינג היה במקור חלק מגשר יבשתי שקשר את טסמניה עם היבשת האוסטרלית.
הגשר היבשתי שקע לפני כ-12,000 שנה כתוצאה מעליית פני הים.
שלד אנושי התגלה במערה שבאי בשנת 1989, השלד תוארך לתקופה שלפני כ-14,000 שנה.
עם זאת, בדיקות ארכאולוגיות לא גילו אשפת אדם כגון, ערימות קונכיות, עצמות, פחם או שרידים אחרים שעשויים להעיד על התיישבות של אבוריג'ינים במקום.
דבר שמצביע על כך שהאזור לא היה מיושב באופן קבוע.
בזמן שהאירופים הגיעו לאי בסוף המאה ה-18, הוא לא היה מיושב.
קפטן ריד Reed, היה האירופאי הראשון הידוע, שגילה את האי קינג בשנת 1799 בזמן שהוא עסק בציד כלבי ים.
המפה הראשונה של מתיו פלינדרס של "ארץ ואן דימן" ו"מצרי בס", שנשלחה לאנגליה (לפני שפלנדרס עזב את האזור) פורסמה ביוני 1800 והאי קינג לא היה מסומן בה.
עם זאת, לפני שפלנדרס עזב את סידני חזרה לאנגליה בשנת 1800, קפטן בלק הודיע לפלנדרס על קיומו של האי.
במפה השנייה של פלינדרס המציינת את ארץ ואן דימן ומצר באס, התפורסמו מספר תצפיות שלו משנת 1801 הרומזות על קיום האי.
מגדלור קיפ ויקהאם שגובהו 48 מטרים עשוי מסלעי גרניט, הוא המגדלור הגבוה ביותר באוסטרליה ובחצי הכדור הדרומי.
לאחר שהסתיימה בנייתו התאורה שלו הודלקה לראשונה ב-1 בנובמבר 1861, מאידך הוא נפתח רשמית רק בנובמבר 2011 במסגרת חגיגות 150 שנה לקהילה המקומית ולהפעלת התאורה במגדלור.
קפטן ג'ון בלאק גם ביקר באי ממש אחרי קפטן ריד וקרא לו האי קינג על שם המושל פיליפ גידלי קינג.
קפטן ג'ון בלאק הפליג על הספינה Harbinger , שעל שמה נקראים הסלעים המסוכנים Harbinger הנמצאים מול החוף הצפון מערבי של האי.
אזור זה שופע גם בדובי ים וגם בפילי ים דרומיים שניצודו ועד מהרה הוכחדו מהאזור.
כשנודע למושל האי קינג, שהנווט ומגלה הארצות הצרפתי ניקולא באודין עומד להגיע לאי, לאחר שעזב את פורט ג'קסון (שבמפרץ סידני) בשנת 1800, הוא הצהיר שהאי קינג והאיים הסמוכים אליו שייכים באופן רשמי לבריטניה.
במקביל הניף את דגלי בריטניה בראשי התרנים.
באודין שהגיע נחת באי, הקיף ומיפה אותו בשנת 1802, ונתן שמות צרפתיים לכמה יישובים שהוא מצא על האי הוא גם נתן את השם "מפרץ פוקס" למפרץ שבצד הצפון-מערבי של האי.
ציידי כלבי ים המשיכו לצוד על האי לסירוגין עד אמצע שנות ה-20 של המאה ה-19, לאחר מכן נשארו באופן קבע מספר ציידי כלבי ים ונשותיהם האבוריג'יניות שצדו בעיקר וולבי (סוג קנגורו קטן) לתעשיית העורות.
אחרון מתיישבי הקבע מאותה תקופה עזב את האי בשנת 1854 ובמשך שנים רבות ביקרו בו מדי פעם ציידים ולעיתים קרובות נקברו בו נפטרים מספינות טרופות.
כבל התקשורת התת ימי הראשון שחצה את מצר בס הונח שנת 1859 הוא יצא מקיפ אוטוויי , שבדרום מדינת ויקטוריה ביבשת האוסטרלית, הגיע עד לאי קינג, משם המשיך למושבה סטנלי הד שבטסמניה, ולאחר מכן הגיע לעיירה לג'ורג' טאון .
מספר שבועות מסיום הנחת הכבל החלו התקלות ובשנת 1861 הכבל הפסיק לפעול.
בין השנים מ-1936 עד 1963 פעל כבל טלפון וטלגרף חליפי שהונח מאוחר יותר במצר בס, עבר דרך האי קינג וממנו לטסמניה.
בשנות ה-80 של המאה ה-19 הוכשרה קרקע למרעה ליד העיירה קורי.
העיירה התפתחה וסניף הדואר הראשון באי, נפתח בה ב-1 ביוני 1892. בהמשך נפתחו סניפי דאר רשמיים בכל היישובים שבאי.
האי קינג הממוקם בצד המערבי של מצר באס, היווה נקודת ציון בה טבעו למעלה מ-60 ספינות, יחד אתן אבדו למעלה מ-2,000 בני אדם.
רבים מתושבי האי קינג הם צאצאים של ניצולים מכ-16 ספינות טרופות גדולות מסוגי שונים כגון, ספינות ציידי לווייתנים, ספינות מאסר, ספינות מפרשים וספינות סוחר בנפחים שנעו בין 134–1868 טון, שטבעות בסמוך לאי בין השנים 1920-1801.
קורי , העיירה והמרכז האדמיניסטרטיבי הגדול ביותר באי, ממוקמת בחוף המערבי של האי.
במפקד האוכלוסין לשנת 2016 גרו בעיירה 768 תושבים.
בעיירה נמצא המרכז המנהלי של האי.
הכפר גרסי , על החוף המזרחי של האי, נמצא כ-32 ק"מ דרומית מזרחית לקורי.
זו הייתה עיירת כורים משגשגת שבה כרו את הגבישים הנדירים והצבעונים מסוג סצ'ילייט ממכרה פתוח עד שנת 1974. לאחר סגירת המכרה ב-1990, שוקם אתר המכרה, מגורי הכורים נמכרו וניתן אישור להציף את המכרה הפתוח.
על פי מפקד האוכלוסין לשנת 2016 בכפר גרו 139 תושבים.
שיא מספר התושבים שנמדד במקום היה בשנת 1971. באותה שנה גרו במקום 767 תושבים.
החל משנות האלפיים, אוכלוסיית גרסי גדלה שוב והיא מורכבת ממשפחות מקומיות ותיקות, שומרי חופים וים מזיהום, מורים ואנשי מדע במכללה המקומית, תיירים ואנשי שירותים.
גרסי ידועה גם בשל הפינגווינים הקטנים הנצפים ליד הנמל והיונק המיוחד למקום מסוג ברווזן המצוי ליד סכר של גרסי.
מהנמל המקומי יוצאות מעבורות המשרתות את האי בקווים שבועיים למדינת ויקטוריה שבדרום יבשת אוסטרליה.
בגרסי מתוכנן פרויקט שנקרא Uniwave 200 בעלות של 12.3 מיליון דולר להדגמת אנרגיית גלים.
מערכות הפרויקט שקועות בחלקן על קרקעית הים.
הפרויקט ידגים שימוש בטכנולוגיית עמוד מים המתנדנד כדי לדחוף אוויר לתוך תא המצויד בטורבינה לייצור חשמל.
הכפר נארקוופה ממוקם על החוף המזרחי כ-20 קילומטרים מהעיירה קורי.
הכפר ידוע בחוף הים שלו, במזח הדייגים, מקומות לינה לחופשה ומסעדות.
בחוף ישנן פינות מנגל מוגנות ושירותים ציבוריים.
בנרקוופה נמצא מאגר הדלקים העיקרי של האי, לידו נמצא מרבץ חולות מינרליים שממנו הופקו רוטיל, זירקון ואילמניט בין השנים 1968 ועד 1977. האטרקציות של Naracoopa הם מזח Naracoopa בן 100 השנים חוף הים הנקי מזג האוויר הנוח.
האי ידוע בייצוא של גבינות, לובסטרים, מי גשמים בבקבוקים, אצות ובשר בקר.
בספטמבר 2012, תעשיית הבקר באי נפגעה קשות מסגירת בית המטבחיים היחיד שהיה באי.
בית המטבחיים היה בבעלות החברה הארגנטינאית JS Swift.
נמלי האי משמשים נמלים בטוחים ליאכטות החולפות במצר בס.
אתר חוות טחנות הרוח האקסלי היל מופעל על ידי חברת הידרו טסמניה .
הצעה להפוך את האי לחוות הרוח הגדולה ביותר באוסטרליה.
פיצלה את הקהילה המקומית לאלו שבעדה ואלו שנגדה, בסוף ההצעה התבררה כבלתי כלכלית לבנייה וההצעה נגנזה בסוף 2014.
מכרה דולפינים, הממוקם בצד הדרום מזרחי של האי ליד גרסי, הוא מכרה פתוח המהווה אחד ממאגרי המתכת טונגסטן הגדולים באוסטרליה.
האמו של האי קינג היה עוף אנדמי באי.
אף על פי שנמצאו מספר רב של עצמות העוף, העורות היחידים שנשתמרו ממנו נאספו על ידי ניקולס באודין בשנת 1802, בשעה שהוא סייר באי ומפה אותו, זמן קצר לפני שהמין נכחד, כנראה כתוצאה מציד של ציידי כלבי ים שצדו את העוף למאכל ולתעשיית העורות.
שטח של 193 קילומטרים רבועים מהאי, בצד הצפון-מזרחי, זוהה על ידי ארגון BirdLife International כאזור לשימור עופות חשוב (IBA).
המאפיין העיקרי שהופך אותו ל-IBA הוא שהוא תומך באוכלוסייה הקטנה של תוכים כתומים בטן ( Neophema chrysogaster ) הנמצאים בסכנת הכחדה חמורה.
הפרויקט לניהול המגוון הביולוגי של האי קינג 2012–2022 זיהה גם את אגם פלניגן כחשוב בהקשר זה.
האקלים באי קינג הוא אקלים ים תיכוני (Csb)/ימי (Cfb) עם קיץ מתון וחורף רטוב.
קינג קונג הוא סרט הרפתקאות ומפלצות, אשר יצא ב-17 בדצמבר 1976 בבימויו של ג'ון גילרמין, בהפקת דינו דה-לורנטיס ובכיכובם של ג'ף ברידג'ס, צ'ארלס גרודין וג'סיקה לאנג.
סרט זה הוא רימייק לסרט זהה מ-1933, אם כי הוא מפתח את העלילה בצורה שונה עם דמויות שונות (למעט קונג).
במרכז הסיפור נמצא הפרימט הענקי קינג קונג, אשר חי על "אי הגולוגולת" עד שהוא נתפס בידי צוות ספינה ומובא לניו יורק, בה הוא זורע הרס.
בניגוד לסרט הקודם קינג קונג מגיע למרכז הסחר העולמי ולא לבניין אמפייר סטייט, בו הוא מוצא את מותו.
הסרט קיבל ביקורות מעורבות ממבקרים, אך זכה להצלחה קופתית של 90.6 מיליון דולר וכן בפרס אוסקר להישגים מיוחדים על האפקטים המיוחדים שבו.
בשנות ה-70, פרד וילסון, בכיר בחברת הנפט "פטרוקס", שולח משלחת של חוקרים לעבר האוקיינוס ההודי לעבר אי שלא נודע, המכונה "אי הגולגולת", אף שהוא מעורפל ונחשב לאגדה בלבד.